ผมจำได้คร่าวๆนะคับว่าวันที่10เมษา ปจด.ของเเฟนผมมาได้ประมาน5วัน แร้วหลังจาก7วันของปจด.หยุด ผมได้มีพสพกัน หลั่งในคับ ซึ่งมันพ้นหน้า7หลัง7มาเเร้ว ผมเลยให้เเฟนผมกินยาคุมฉุกเฉิน หลังจากมีพสพกัน1วันคับ แร้วผ่านมา1อาทิตปจด.แฟนผมก็มาา มานิดเดียวเองคับ มาได้ประมาน2วัน เพราะแฟนผมเค้าร่างกายไม่ค่อยแข็งแรงด้วย ปจด.ของทุกเดือนก็จะมาไม่เยอะคับ เเต่หลังจากกินยาคุมฉุกเฉินเข้าไปแร้วเนี่ย ปจด.แฟนผมมา ผมก็จำไม่ค่อยได้นะคับ เพราะผมลืมให้เค้าจดรอบปจด.เเต่ที่ผมจำได้ปจด.ของรอบเดือนเนี่ยมาวันที่10เมษา แร้วกินยาคุมฉุกเฉินไปแร้ว หลังจากปจด.มาอีกครั้ง ผมก็มีพสพ.กับแฟนผมอีก ผมจำไม่ได้นะว่ามีกันวันที่เท่าไหร่ แต่ผมเดาว่าน่าจะหลังจาก ปจด.ครั้งที่2มาได้2วันแร้ว ผ่านมาประมาน2-3วันนี่เเหละ ผมได้มีพสพ.กัน หลั่งนอกคับ แร้วผมก็ไม่รู้ว่าปจด.จะมาประมานวันไหน นี่วันที่31พค.แร้วปจด.ยังไม่มาเลย แต่จะมีน้ำฤดูไหลตลอดคับ ไหลตั้งแต่ปจด.รอบที่2หมดไปคับ แร้วผมก็เลยให้กินยาบำรุงเลือดคับแบบมันเปนสมุนไพรอะคับ กินตั้งแต่28พค.จนตอนนี้วันที่31พค.แร้วแต่น้ำฤดูยังไหลยุคับ ผมไม่ทราบว่าแฟนผมจะท้องไหมคับ? ช่วยตอบผมที
สวัสดีค่ะ การมีเพศสัมพันธ์ในเดือน เม.ย.ในวันที่เลยระยะปลอดภัยไปแล้ว โอกาสที่จะตั้งครรภ์นั้นมีได้ แต่หากได้ทานยาคุมฉุกเฉินไปภายในช่วง 12-24 ชั่วโมง ยาคุมฉุกเฉินจะช่วยป้องกันการตั้งครรภ์ได้ประมาณ 85%ส่วนการมีเลือดออกหลังจากทานยาไป 1 สัปดาห์ โดยออกมา 2 วันดังกล่าว น่าจะเป็นเลือดที่เกิดจากผลข้างเคียงของยาคุมฉุกเฉินได้หลังจากนั้น หากมีประจำเดือนมาอีกครั้ง ก็แสดงว่าไม่ได้เกิดการตั้งครรภ์ขึ้น แต่หลังจากที่ประจำเดือนมาแล้ว หากได้มีเพศสัมพันธ์อีก ก็มีโอกาสที่จะตั้งครรภ์ได้ อย่างไรก็ตาม หากมีเพศสัมพันธ์ไม่เกิน 7 วันนับจากวันแรกที่มีประจำเดือน ถือว่าอยู่ในระยะปลอดภัย และหากได้ใช้การหลั่งนอกร่วมด้วย ก็ถือว่ามีโอกาสที่จะตั้งครรภ์น้อยมากส่วนการมีตกขาว หากเป็นตกขาวสีขาว หรือใส ไม่มีกลิ่นเหม็นผิดปกติ ไม่มีแสบหรือคันช่องคลอด ก็ถือว่าปกติดีค่ะดังนั้น การที่ประจำเดือนยังไม่มา อาจเกิดจากยังไม่ถึงกำหนดเวลาที่ประจำเดือนควรจะมาก็ได้ แนะนำให้รอประจำเดือนไปอีกซักระยะค่ะ โดยควรหยุดทานยาสมุนไพรด้วย เนื่องจากหากยาสมุนไพรมีส่วนผสมที่เป็นฮอร์โมน ย่อมทำให้ประจำเดือนไม่มาได้ค่ะ หากหยุดทานยาไปแล้ว 1 สัปดาห์ ประจำเดือนยังคงไม่มา อาจลองตรวจหาการตั้งครรภ์ดูค่ะ